การรับประทานอาหารที่ผู้ติดเชื้อHIV เป็นคนปรุง(ไก่ย่าง) เราจะมีโอกาสเสี่ยงติดเชื้อไหมคะ เพราะไม่รู้ว่าเค้าทำสะอาดแค่ไหน
สวัสดีค่ะ Han Zhiisu,การทานอาหารที่ปรุงโดยผู้ติดเชื้อ HIV ไม่ได้ทำให้เราติดเชื้อ HIV ได้ค่ะ เพราะแม้อาหารจะถูกสัมผัส หรือเปื้อนน้ำลายจากผู้ที่มีเชื้อ HIV ก็ไม่ได้ทำให้เกิดการติดเชื้อแต่อย่างใดค่ะ เพราะขี้ไคลจากผิวหนัง หรือในน้ำลายของผู้ที่มีเชื้อ HIV นั้น แทบไม่พบเชื้อ HIV อยู่ ซึ่งการจะติดเชื้อจากน้ำลายได้ ก็ต้องดื่มน้ำลายของผู้ติดเชื้อเข้าไปหลายๆ ลิตรค่ะอย่างไรก็ตาม หากปรุงอาหารไม่สะอาด ก็อาจมีโอกาสติดเชื้อไวรัสหรือแบคทีเรียอื่นๆ ที่ทำให้เกิดอาหารเป็นพิษได้ค่ะ